Block B

**Block B** (կորեերեն` 블락비), հարավկորեական տղամարդկանց այդոլ խումբ, որը հիմնադրվել է Stardom Entertainment գործակալության կողմից 2011 թվականին։ Դեբյուտը կայացել է 2011 թվականի ապրիլի 15-ին «Don't Move (Freeze)» երգով MusicBank երաժշտական ծրագրում։ Խումբը բաղկացած է յոթ հոգուց՝ Զիկո, Թեիլ, Բի-Բոմ, Ջեհյո, Յու-Քվոն, Պակ Կյոն և Պի-Օ։

## Խմբի պատմություն
### Նախադեբյուտ
Խմբի առաջնելույթը պետք է կայանար բոլորովին այլ կազմով՝ Զիկո, Պակ Կյոն, Հանհե, Մինո (Winner) և U-Kwon։

**Զիկո**

Ապրել է Կանադայում, Չինաստանում, Ճապոնիայում, ուսումնասիրել է արվեստ, սովորել է նկարել: Սկսել է ռեփ կատարել միջնակարգ դպրոցի երրորդ դասարանում, երբ սովորել էր Ճապոնիայում, Նաքսո (낙서) /«հիմար»/ կեղծանվան տակ: Չէր պատրաստվում այդոլ դառնալ, բայց որոշեց, որ այդ կերպ կկարողանա հանրայնացնել և մարդկանց ուշադրությունը գրավել հիփ-հոփի վրա: Այդ պատճառով նա իր դեմո ձայնագրությունները ուղարկել է Cho PD-ին՝ առանց հաջողության հույս ունենալու: Մի քանի շաբաթ անց Cho PD-ն կապ է հաստատել նրա հետ, Զիկոն վերադարձել է Կորեաի BrandNewStardom-ի ստաժոր: Մինչև դեբյուտը ստեղծել է ավելի քան հարյուր միքստեյփ և երգերի քավեր:

**Պակ Կյոն**

Նա ընտրվել է որպես փորձնակ, երբ դեռ սովորում էր Նոր Զելանդիայում։ Ինչպես և Զիկոն, սկզբում նա դուրս էր մնացել Block B-ի վերջնական կազմից, քանի որ Չո PD-ն կարծում էր, որ նա հարմար է որպես մեկ այլ խմբի առաջնորդ։ Սակայն Կյունգը 10 օր աշխատել է, և ապացուցել, որ ինքը կդառնա Block B-ի անդամ, և վերջում Չո PD-ն նրան ներառել է խմբում։ Զիկոյի հետ ծանոթ է տարրական դպրոցից։

**Թեիլ**

Մինչև խմբին միանալը, լրջորեն զբաղվել է վոկալով, եղել է կոլեկտիվի կազմում, որը պարբերաբար շրջագայություններ էր անում։ Որոշել է փորձել իրեն MBC-ի "Birth of A Great Star" տաղանդների շոուում, բայց դուրս մնաց։ Հետագայում նա անցել է լսումները Չո PD-ի մոտ և դարձել վոկալիստ։

**B-Bomb**

Block B-ի հետ դեբյուտից առաջ եղել է Woollim Entertainment-ի թրեյնի, պատրաստվել է Infinite խմբի հետ դեբյուտի։

**U-Kwon**

Դպրոցում եղել է SHIT («Super Hero Idol Team») խմբի կիթառահար։ Հետագայում դարձել է Block B-ի փորձնակ, սակայն չանցավ նկարահանման թեստը իրենց ուսուցման սկզբում։ Նա ինտենսիվ պատրաստվել է և վերադարձել։

**Ջեհյո**

Եղել է մոդել, մասնակցել է շոուներին։ Սկզբում եղել է B2ST խմբի փորձնակ, բայց ծնկի վնասվածքից հետո ստիպված էր վերադառնալ տուն։ Ծնկի վիրահատությունից հետո նրան ոգևորել է Lee Joon-ը (MBLAQ) և ոգեշնչել է փորձել վերադառնալ բեմ։ Վերջում Ջեհյոն դարձել է խմբի անդամ՝ սաբ-վոկալիստ և խմբի դեմք։

**P.O**

Խմբի մակնեն է։ Ունի բավականին յուրահատուկ ցածր ձայն։ Առաջին պաշտոնական լսումներից հետո դուրս էր մնացել խմբից։ Նա մեկ տարի ծախսել է նիհարելու և լավ շարժվել սովորելու վրա, ինչի համար ինտենսիվ կերպով զբաղվում էր պարով, ինչպես նաև կատարելագործվում էր վոկալում։ Չո PD-ն հետևում էր նրա հաջողություններին և որոշել է նրան ներառել խմբի վերջնական կազմում։

Յոթ անդամից բաղկացած նոր հիփ-հոփ խմբի՝ «Creating Korea's Eminem Project»-ի ստեղծման և զարգացման համար Cho PD-ն և նրա ընկերությունը ծախսել են ավելի քան 1,4 միլիոն ԱՄՆ դոլար։ Դեռևս 2011 թվականի փետրվարին Cho PD-ն հայտարարել է, որ նա մտադիր է ստեղծել նոր տղամարդկանց խումբ՝ Block B, որի արմատները պետք է լինեին հիփ-հոփում։ Նա ստեղծել է պատրաստության յուրահատուկ ծրագիր, որը ձգտում էր զարգացնել փորձնակների տաղանդները որպես արվեստագետներ, այլ ոչ թե միայն որպես կատարողներ։ Նրանք պետք է գրեին 100 երգ՝ իրենց կարողությունները ստուգելու համար։ Տղաները զարգացրել են իրենց վարպետությունը անդեգրաունդ ռեփերների, հիփ-հոփ արտիստների՝ ինչպիսիք են Verbal Jint-ը, Skull-ը և Rhymer-ը, և մյուսների աջակցությամբ ու ուղղորդմամբ, ինչպես նաև անցել են պարային և վոկալ պատրաստություն։

### 2011
Նախապատրաստություն։ Դեբյուտ՝ ապրիլի 15-ին։ Առաջին ալբոմներ։ Մասնակցություն տարբեր համերգների, շոուների, հյուրախաղեր, իմիջի փոփոխություն, փորձարկումներ երաժշտական ոճով, ֆոտոնկարահանումներ։ Սպորտային շոուներ, երաժշտական շոուներ։ «Do you wanna B?» և «New kids on the Block» ալբոմների թողարկում։ Մասնակցություն "Match Up" ռեալիթի շոուի 1-ին եթերաշրջանում B1A4 բոյ-բենդի հետ միասին։

### 2012
Վերադարձի պատրաստություն։ Նոր ալբոմներ «Welcome to the Block» և «Welcome to the Block (Repackage)»։ Մի քանի երգերի արգելք։ Սկանդալային հարցազրույց Թաիլանդում, ժամանակավոր լռություն, այդ թվում նաև առաջնորդի ձայնային խնդիրների պատճառով։ Իրավիճակի և գլխավոր մասնակցի առողջության հետագա վերականգնում։ Նշում են խմբի պաշտոնական դեբյուտի առաջին տարեդարձը։ Ելույթներ։ Օգոստոսին լիակազմ խմբի հետ ճամբար։ Հոկտեմբերին վերադարձ "Blockbuster" ալբոմով և դրա գլխավոր "Nillili Mambo" երգով։ Մասնակցություն "Match Up: Block B Returns" ռեալիթի շոուի 2-րդ եթերաշրջանում։

### 2013
Դատական վեճեր սեփական «Stardom Entertainment» գործակալության հետ՝ խմբի անդամներին վճարումների բացակայության պատճառով։ Հունվարի 4-ին Block B-ն որոշել է կասեցնել պայմանագրերը գործակալության հետ։ Օգոստոսի 29-ին խումբը տեղափոխվել է նոր ընկերություն՝ «Seven Seasons», որը հատուկ ստեղծվել էր նրանց համար։ «Be the Light»-ի թողարկումը սեպտեմբերին, իսկ հետո՝ «Very Good» ալբոմի թողարկումը հոկտեմբերի սկզբին։ Ելույթներ։ Առաջին հաղթանակը երգով։

## Անդամներ

## Համերգներ և հյուրախաղեր
* Block B Concert "Blockbuster Remastering" (2014)
* Block B US Tour (2014)
* Block B "Happy New Year" Live Show (2015)
* Block B Tour In Europe "Block Party" (2015)
* Block B Japan Live Tour "WARUGAKI SHOWDOWN'Z" (2015)
* Block B US Tour (2015)
* Block B Japan Live Tour "SHOWDOWN'H" (2016)
* Block B Live "Blockbuster" (2016-2017)
* BlockB Tour In Europe “BlockBuster” (2017)
* Block B Live "Blockbuster Montage" (2018)

## Ֆիլմագրություն
### Իրական շոու

* *MTV Match Up* (SBS MTV)
* *MTV Match Up: Block B Returns* (SBS MTV)
* *Five Minutes Before Chaos* (Mnet)

## Մրցանակներ և առաջադրումներ

## Ծանոթագրություններ

Կատեգորիա:2011 հիմնադրված երաժշտական խմբեր
Կատեգորիա:Երաժիշտներ
Կատեգորիա:Երաժշտական խմբեր այբբենական կարգով
Կատեգորիա:Կորեական երաժշտական խմբեր
Կատեգորիա:Կորեացիներ
Կատեգորիա:Հարավկորեական երաժշտական խմբեր
Կատեգորիա:Հարավկորեական պարային երաժշտական խմբեր
Կատեգորիա:Հարավկորեացի երգիչներ
Կատեգորիա:Հիփ հոփ երաժիշտներ
Կատեգորիա:Հիփ հոփ երաժշտական խմբեր
Կատեգորիա:Քեյ փոփ
Կատեգորիա:Քեյ փոփ երաժշտական խմբեր